
PRIMAR
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind aprobarea Studiului de Fezabilitate şi a indicatorilor tehnico-economici aferenţi ”Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020” – municipiul Timişoara

Sectiunea a 2 - a 
Motivul emiterii proiectului de hotărâre
Aquatim SA a elaborat „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”. Proiectul se încadrează în actuala etapă de dezvoltare 2014-2020 şi este prevăzută finanţarea acestuia prin Programul Operational Infrastructura Mare (POIM), Axa Prioritară 3 - Dezvoltarea infrastructurii de mediu în condiţii de management eficient al resurselor, Obiectivul Specific (OS) 3.2 - Dezvoltarea infrastructurii integrate de apă şi apă uzată.

Studiu de Fezabilitate a fost elaborat în cadrul contractului “Asistenta Tehnica pentru Pregătirea Aplicaţiei de Finanţare şi a Documentaţiilor de Atribuire pentru Proiectul Regional de Dezvoltare a Infrastructurii de Apa si Apa Uzata din Judetul Timis, in perioada 2014-2020”.
Scopul proiectului este de a dezvolta sectorul de apă şi apă uzată din aria de operare a Aquatim S.A, in vederea atingerii ţintelor asumate de Romania conform Tratatului de Aderare la Uniunea Europeana, particularizate la nivelul judetului Timiş. Studiul de Fezabilitate a fost elaborat cu scopul de a fundamenta Aplicaţia de Finanţare, întocmită în vederea obţinerii finanţării Proiectului Regional de Dezvoltare a Infrastructurii de Apa si Apa Uzata din Judetul Timis, in perioada 2014-2020, proiect ce va beneficia de co-finanţare din partea Uniunii Europene din Fondul de coeziune.

Consider oportună promovarea Proiectului de hotărâre privind aprobarea Studiului de Fezabilitate şi a indicatorilor tehnico-economici aferenţi ”Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020” – municipiul Timişoara, şi-l supun spre dezbatere Consiliului Local al Municipiului Timişoara.

